Μοναστήρι Αγίου Μωυσή του Αβησσυνίου (Συρία)

Το Μοναστήρι Αγίου Μωυσή του Αβησσυνίου, στη Συρία (Deir Mar Musa al-Habashi – στη Συριακή γλώσσα: ܕܝܪܐ ܪܡܪܝ ܡܘܫܐ ܟܘܫܝܐ‎ deiro d-mor mūše kūšoyo; στην αραβική γλώσσα: دير مار موسى الحبشي‎), βρίσκεται 80 χιλ. βόρεια της Δαμασκού, κοντά στη πόλη Αλ –Ναμπέκ, στις ανατολικές πλαγιές του Αντιλιβάνου.https://web.archive.org/web/20160304213655/http://magis.gesuiti.it/wp-content/uploads/sites/4/2015/03/Pieghevole-Comunit---Deir-Mar-Musa1.pdf

Ο Άγιος Μωυσής ο Αιθίοπας
Υπάρχει μια παράδοση σύμφωνα με την οποία ο Άγιος Μωυσής ο Αβησσύνιος, που ήταν γιος ενός Αβησσύνιου βασιλιά, αφού αρνήθηκε τον θρόνο έγινε ερημίτης και κατέληξε στη Συρία, όπου βρήκε καταφύγιο στη κοιλάδα στην οποία βρίσκεται σήμερα το μοναστήρι.
Σύμφωνα με άλλη παράδοση επρόκειτο για ένα μαύρο δούλο από την Αβησσυνία, ο οποίος υπήρξε αρχηγός μιας συμμορίας και τελικά έγινε μοναχός δίπλα στον Μακάριο τον Μέγα, στο Μοναστήρι της Σκήτης, όπου διακρίθηκε στην ασκητική ζωή.Joseph-Marie Sauget, στο Filippo Caraffa e Giuseppe Morelli (curr.), Bibliotheca Sanctorum (BSS), vol. IX (1967), col. 652 -653

Το μοναστήρι και η πνευματική κοινότητα al-Khalīl
Το Μοναστήρι του Αγίου Μωυσή του Αβησσυνίου ανακατασκευάστηκε το 1982 από έναν Ιησουίτη Ιταλό, τον πατέρα Πάολο νταλ Όλιο, ο οποίος μερικά χρόνια αργότερα δημιούργησε τη πνευματική κοινότητα με την ονομασία al-Khalīl (ο φίλος του Θεού), για τη προώθηση του διαθρησκευτικού διαλόγου ιδίως μεταξύ του Χριστιανισμού και του Ισλάμ. Η εν λόγω κοινότητα είχε ανακατασκευάσει και το Μοναστήρι του Mar Elian, στο Κυβερνείο Χομς, που καταστράφηκε από τους Ισλαμιστές το καλοκαίρι του 2015 και το 2010 ίδρυσε ένα άλλο μοναστήρι, στη Σουλεϊμανίγια, στο Κουρδιστάν.

Ο πατέρας Πάολο νταλ Όλιο απήχθη από μέλη του Ισλαμικού κράτους στη Ράκκα, το καλοκαίρι του 2013.https://hospitalesangiovanni.files.wordpress.com/2014/01/comunitc3a0-di-deir-mar-musa-1.pdf

 Παραπομπές 

Κατηγορία:Εκκλησίες στη Συρία